 لاهور (ويب ڊيسڪ) فخر زمان پي ايس ايل جي بهترين رانديگر  جو ايوارڊ حاصل ڪرڻ جي خواهش جو اظهار ڪري ڇڏيو. پاڪستان جي اوپنر بيٽسمين فخر زمان هڪ انٽرويو ۾ چيو آهي ته لاهور قلندرز کي پنهنجون اٺ ميچون هوم گرائونڊ تي کيڏڻ جو موقعو ملندو، اتي ملندڙ سپورٽ جو فائدو کڻي اسان بهترين ڪارڪردگي ڏيکارڻ جي ڪوشش ڪنداسين. فخر زمان ٽائٽل کٽڻ جو عزم ظاهر ڪندي چيو ته منهنجي ڪوشش هوندي ته بهترين ڪارڪردگي ڏيکاري پنهنجي ٽيم جي ڪاميباين ۾ اهم ڪردار ادا ڪريان ۽ چاهيان ٿو ته ٽورنامينٽ جي بهترين رانديگر جو ايوارڊ منهنجي نالي ٿئي.